**"Főváros Sportjáért" aranygyűrű kitüntetés- 2006**



(A képen balról: Baranyai Péter, Medek Miklós, Pétery Pál, Szabó István, Keszthelyi Rudolf, Zurbó Sándor, Cziffra Mihály)

**Szabadidősport kategóriában**: Baranyai Péter

**Születési helye, ideje:** Budapest, 1946. szeptember 26.

Fiatal kora óta kapcsolatban van a sporttal.

Versenyszerűen asztaliteniszezett, majd a Vas utcai Közgazdasági Technikumának kosárlabda csapatának volt tagja, ahol a középiskolai tanulmányait végezte.

A Kereskedelmi és Vendéglátóipari Főiskola belkereskedelmi szakán üzemgazdász képesítést szerzett. Végzettsége alapján munkáját fő tevékenységként a kereskedelemben végezte.

Korábban vadászrepülő pilótának készült, de a sporttal később sem szakította meg kapcsolatát.

1989-ben, immár 17 éve társadalmi elnökként végzi tevékenységét a Magyar Technikai és Tömegsportklubok Szövetségében, amely 3 éve KTTBSZ néven szerepel és működik. A Budapesti Sporttanács elnökeként segíti a sportszövetségek munkáját 7 éve.

Harmadik éve már második ciklusra beválasztották a Nemzeti Civil Alap Kollégiumába, ahol tag, illetve a második ciklusban helyettes elnökként dolgozik.

Ez a feladat lehetőséget adott a sportszervezetek hatékony segítésére és munkája során a sportszervezetek jelentős anyagi támogatáshoz jutottak.

**Szövetségi kategóriában**: Cziffra Mihály

**Születési helye, ideje:** Hajdudorog, 1931. augusztus 31.

**Szakmai tevékenységi bemutató, életút:**

Budapesti Műszaki Egyetemet, valamint Mérnök Közgazdasági Egyetemet végzett.

**Sportvégzettsége:** kosárlabdaedző,

kosárlabda játékvezető

**Egyesületei:**

-Goldberger SE-ben játékos (1946-48)

-FTC ÉDOSZ Budapest Kinizsi játékos (1949-51)

-BDSE játékos (1952-54)

-BSE játékos (1954-58)

-Budapesti Spartacus játékos (1959-63)

-Budapest Geodézia játékos (1964-70)

-OTP edző (1958-67)

-VM Közért edző (1967-70)

-Főkert HSC edző (1971-74)

Elismert nemzetközi játékvezető, a Nemzetközi Kosárlabda Szövetségnél egyedülálló, 30 éves múlttal rendelkezik. Nemzetközi FIBA Komisszár (1985-94)

Nemzetközi játékvezetőként férfi Európa Kupa döntőt, Korać kupa döntőt, 3 Ronchetti kupa döntőt, valamint 3 Európa Bajnokság, olimpia 1980-ban és 2 olimpiai selejtezőt vezetett.

**Társadalmi múltja:**

1947. február óta jelenleg is a Budapesti Kosárlabda Szövetség munkatársa, vezetője.

Volt aktíva, titkár, bizottságvezető és hosszú évek óta elnök.

1990 óta társadalmi elnöke a Sportági Szakszövetségek Budapesti Szövetségének, mely érdekvédelmi szerepet tölt be.

Évtizedeken át tagja volt a Magyar Kosárlabdázók Országos Szövetsége elnökségének és jelenleg is meghívottja az üléseknek.

1989-95 között, majd 2004-től ismét az MKOSZ Játékvezetői Bizottságának elnöke.

**Kiemelkedő kitüntetései közül, többek között megkapta:**

*Sport Érdemérem arany fokozatát*, valamint *ezüst fokozatát* és

az *Esterházy Miksa Emlékérmet.*

Műszaki tevékenységéért a Fővárostól adományozott *REITTER FERENC díj* tulajdonosa.

**Diáksport Kategóriában**: Keszthelyi Rudolf

**Születési helye, ideje:** Budapest, 1935. március 29.

Testnevelő tanár, tornász edző.

Budapesten a Corvin Mátyás Szakközépiskolában tanított közel 40 évig.

Oktatói, nevelői, edzői pályafutása során kiemelkedő tevékenységet folytatott, tanítványai számos korosztályos, diákolimpiai bajnoki címet szereztek.

Munkája elismeréseként 1984-ben Állami Ifjúsági Díjban részesült, feleségével együtt.

1996-tól a Magyar Diáksport Szövetség Torna Munkabizottságának vezetője.

2001-ben a sikeres középiskolai Torna Világ Kupa sportigazgatója volt Sopronban.

Nyugdíjas kora ellenére aktívan dolgozik, és többek között segíti a diákolimpiai versenyek szervezését és rendezését is.

**Egyesületi Kategóriában**: Medek Miklós

**Születési helye, ideje:** 1946. szeptember 22.

**Iskolai végzettség:** Testnevelési Főiskola Sportszervezői Szak

Úszó edző, búváredző

Nemzetközi vízimentő és búvároktató

1961 óta búvárkodik.

8 évig volt a tájoló búvár válogatott vezető edzője.

1977 óta a BHG Búvárklub vezetője.

1998 óta a Magyar Élet és Vízimentő Szövetség főtitkára.

A Budapesti Búvár Szövetség elnökségi tagja. 45 év szolgálati idővel rendelkezik.

**Igazgatási Kategóriában**: Pétery Pál

**Születési helye, ideje:** Gönyü, 1945. április 7.

A Magyar Testnevelési Főiskolán 1975-ben kapott sportszervezői diplomát.

1973-79-ig az Újpesti Pamut SC elnöke, ezt követően 11 évig Újpesten Sport Osztályvezető.

1990-től a Halassy Olivér Sportközpont vezetője, az Újpesti Sport Club Lakóterületi SC munkatársa.

7 éve látja el az Újpesti Városi Sportiskola megbízott vezetői tevékenységét is.

1964-től a IV. kerület ifjúsági sportfelelőse 15 éven át, jelenleg is az Önkormányzat sportreferense.

A Budapesti Sportegyesületek Szövetségének, a Budapesti Szabadidősport Szövetség elnökségének és az UTE Baráti Kör Intéző Bizottságának a tagja.

Korábbi kiemelkedő sportszervezői tevékenységéért a *Sport Érdemérem bronz fokozata*, majd az *„Újpest Gyermekeiért”* és az *Esterházy Miksa Emlékérem* sportkitüntetést kapta.